

**CYFARFOD PWYLLGOR GWEITHREDOL Y GANGEN**

**Dyddiad y cyfarfod:** Dydd Mawrth 8 Mawrth 2016

**COFNODION**

**Yn bresennol:**

Joyce Watson AC, Cadeirydd

Mohammad Asghar AC

William Powell AC

Al Davies, Ysgrifennydd Dros Dro'r Gangen

1. **YMDDIHEURIADAU AM ABSENOLDEB**

Cafwyd ymddiheuriadau gan Simon Thomas AC

1. **COFNODION Y CYFARFOD DIWETHAF -**  Papur CPA 04-15M

Cytunodd y rhai a oedd yn bresennol â chofnodion y cyfarfod diwethaf.

1. **MATERION YN CODI O'R COFNODION**

Trefniadau'r gangen ar gyfer trosglwyddo i'r Pumed Cynulliad

Rhoddodd yr Aelodau ystyriaeth i’r ddogfen sy’n amlinellu trefniadau arfaethedig y Gangen ar gyfer trosglwyddo i'r Pumed Cynulliad, fel y gofynnwyd yn y cyfarfod blaenorol, a chytunwyd arni. Roedd y trefniadau’n cynnwys:  
 *-*  Na fydd Cyfarfod Blynyddol y Gangen yn cael ei gynnal cyn y Diddymiad, ac y bydd Aelodau Gweithredol presennol y Gangen yn parhau tan 5 Ebrill 2016.

*-*  Bod Adroddiad Blynyddol drafft ar gyfer y cyfnod ers yr adroddiad diwethaf hyd fis Mawrth 2016 yn cael ei ddrafftio a'i ddosbarthu i gyd-fynd â Diwrnod y Gymanwlad 2016.  
  
 - Bod Cyfarfod Cyffredinol Blynyddol yn cael ei drefnu, cyn gynted ag sy'n ymarferol, ym mis Mai / Mehefin 2016 yn dilyn Etholiad y Cynulliad.  
 - Bod Cangen Cymru o'r CPA yn cael ei chynrychioli yn BIMR 2016 gan unrhyw aelodau presennol o BEC sy'n cael eu hail-ethol yn mis Mai 2016, ac a all fod yn bresennol, yn amodol ar fusnes y Cynulliad.

1. **ADOLYGIAD O WEITHGAREDDAU DIWEDDAR**

**Adborth ar gyfarfodydd, ymweliadau, digwyddiadau a chynadleddau diweddar a chamau dilynol**

* *Trydedd Gynhadledd Seneddwragedd y Gymanwlad Rhanbarth Ynysoedd Prydain a Gwledydd Môr y Canoldir* Guernsey

12-14 Chwefror 2016

Adroddodd y Cadeirydd fod y Gynhadledd Ranbarthol CWP wedi cael ei threfnu'n dda iawn gyda siaradwyr da (dau ohonynt yn dod o Gymru). Cododd y gynhadledd lawer o faterion diddorol, gan gynnwys yr heriau y mae Guernsey a deddfwrfeydd ynysoedd bach eraill yn eu hwynebu. Nododd y Cadeirydd mor falch oedd hi bod Janet Howarth AC, fel Aelod newydd ei hethol, yn bresennol, a chafodd ei chalonogi gan ba mor bositif roedd y profiad yn ei barn hi.

* *Ymweliad y Llywydd â De Affrica a Lesotho*

*12-17 Chwefror*

Nododd y Cadeirydd ymweliad diweddar y Llywydd ag Affrica yn ystod y toriad ym mis Chwefror, a gofynnodd i Ysgrifennydd Gweithredol y Gangen, a oedd wedi mynd gyda hi, i roi trosolwg o raglen yr ymweliad.   
  
Roedd rhaglen yr ymweliad yn cynnwys ymweliadau a chyfarfodydd â:  
 - Y Cyngor Prydeinig yn Ne Affrica

* Senedd Daleithiol Gauteng yn Ne Affrica
* Llefarwyr y Senedd a Chynulliad Cenedlaethol Lesotho
* Yr athrawon Cymraeg sy’n addysgu yn Lesotho ar hyn o bryd
* Senedd Ffederal De Affrica ac Aelodau o'r gymuned Gymreig sy’n byw yn Ne Affrica.

5**. BLAENGYNLLUNIO**

**Cyfarfodydd, ymweliadau, digwyddiadau a chynadleddau arfaethedig**

* *Seminar a Defod Diwrnod y Gymanwlad   
   San Steffan   
   14 Mawrth 2016*

Cadarnhaodd y Cadeirydd y byddai person ifanc yn cynrychioli'r Gangen eto eleni yn y Ddefod Swyddogol, fel rhan o'r rhaglen a drefnwyd gan y CPA. Y person a ddewiswyd i gymryd rhan, mewn ymgynghoriad â gwasanaeth Addysg y Cynulliad, oedd Signobile Mayo - merch ifanc sy'n astudio ym Mhrifysgol Caerdydd.

* *Derbyniad Diwrnod y Gymanwlad   
   Oriel y Senedd  
   Amser Cinio, dydd Mawrth 15 Mawrth, 2016*

Atgoffodd y Cadeirydd yr Aelodau fod derbyniad, a gynhelir ar y cyd â Chyngor Prydeinig Cymru, yn cael ei gynnal yr wythnos ganlynol yn Oriel y Senedd i ddathlu Diwrnod y Gymanwlad a Chysylltiadau Rhyngwladol y Cynulliad.

* *Digwyddiad gyda Barwnes Scotland   
   - Ysgrifennydd Cyffredinol y Gymanwlad   
   Y Deml Heddwch, Caerdydd   
   Dydd Mawrth 22 Mawrth*

Cadarnhaodd y Cadeirydd y byddai hi'n mynd ac yn cynrychioli'r Gangen yn y digwyddiad hwn a fyddai'n croesawu’r Gwir Anrhydeddus Patricia Scotland CEM, sydd newydd gael ei phenodi’n Ysgrifennydd Cyffredinol Ysgrifenyddiaeth y Gymanwlad, i Gymru.

* *13eg Seminar Seneddol Canada, Cymdeithas Seneddol y Gymanwlad*

*Ottawa*

*29 Mai – 4 Mehefin 2016*

Cadarnhawyd bod y Gangen, unwaith eto eleni, wedi’i gwahodd i wneud cais am leoedd yn Seminar Seneddol Flynyddol Canada a oedd wedi’i hanelu at seneddwyr newydd neu seneddwyr a etholwyd yn ddiweddar.

Roedd Ysgrifennydd y Gangen Weithredol wedi rhoi gwybod i Gangen Canada yr anhawster a fyddai gennym yn enwebu Aelodau'r tro hwn, o ystyried dyddiad y gynhadledd a’r Etholiad.

* *27 ain Seminar Seneddol y Gymanwlad yn Awstralia   
   Queensland   
   05-11 Mehefin 2016*

Nodwyd y seminar uchod - y mae'r Gangen hefyd wedi cael gwahoddiad i wneud cais am leoedd ynddi. Roedd yn annhebygol y byddai'r Gangen yn gallu bod yn bresennol, a hefyd nodwyd y byddai dyddiadau’r seminar yn cyd-daro ag Agoriad Brenhinol y Pumed Cynulliad.

* 46ain Cynhadledd BIMR   
   St Helia, Jersey   
   15-18 Mai 2016

Nododd y Cadeirydd fod thema’r Gynhadledd Ranbarthol eleni wedi’i chadarnhau, sef:"Seneddau ac ymgysylltu â'r cyhoedd."   
  
Roedd Al Davies wedi egluro’r anhawster gyda dyddiadau’r gynhadledd eleni wrth ysgrifenyddiaeth Cangen Jersey, ac yn anffodus na allem ddarparu enwau a rhifau ein dirprwyaeth erbyn diwedd y mis hwn, fel y gofynnwyd.   
  
Cytunwyd, felly, i ofyn am neilltuo tri lle ar gyfer ein Cangen (gyda'r opsiwn o gael rhagor o leoedd o bosibl, os oes angen) a bod y rhain - fel y nodir ym Mhapur y Pumed Cynulliad yn cael eu neilltuo ar gyfer Aelodau Pwyllgor Gweithredol presennol y Gangen a gaiff eu hail-ethol ac (yn amodol ar fusnes y Cynulliad) a all fod yn bresennol.

* *Cynhadledd Seneddol y Gymanwlad, Rhif 62 - Dhaka, Bangladesh  
  1-10 Medi 2016*

Cafwyd cadarnhad bellach o ddyddiadau a lleoliad y Gynhadledd hon eleni. Roedd disgwyl gwahoddiadau ym mis Mai a byddai lleoedd yn cael eu hysbysebu ar ôl y Cyfarfod Cyffredinol Blynyddol, a byddai dirprwyaeth y Gangen yn cael ei dewis cyn toriad yr haf.

* 1. **DYDDIADAU CYFARFODYDD YN Y DYFODOL:**

Cyfarfod Cyffredinol Blynyddol - Mai / Mehefin 2016 (i'w gadarnhau)

Bydd hysbysiad ynghylch dyddiad y Cyfarfod Cyffredinol Blynyddol eleni ar ôl Etholiad y Cynulliad.

* 1. EITEMAU NEWYDD / UNRHYW FUSNES ARALL

Daeth y Cadeirydd â'r cyfarfod i ben drwy ddiolch i Aelodau Pwyllgor Gweithredol y Gangen, ac i Al Davies, Ysgrifennydd y Gangen Weithredol, am eu gwaith a'u hymrwymiad yn ystod y Pedwerydd Cynulliad.

DIWEDD

Mawrth 2016